***Молодежный орта мектебінің 2016-2017 оқу жылындағы нәтижелері***

 Білім беру модернизациясы – даму үрдісі және тұрақты алға ұмтылу, білім беруді біртіндеп жүзеге асыратын және алынған нәтижені нақты талдау және қолдау. Осы жағдайда қазақстандық қоғамның айқын проблемасы бәсекеге қабілетті, бүгінгі күні әлеуметтік және экономикалық жағдайда өмір сүрумен қатар, қазіргі кезеңде әсер етіп қана қоймай, оны жақсы жағына өзгеруге ықпал жасау арқылы тұлға қалыптастыру. Бұл жоспарда мұғалімге үлкен роль бөлінеді. Мұғалім мамандық өндірісіндегі қарқынды өзгерістерді бақылап, зерттеп қана қоймай, жаңа технологияларды меңгеруі тиіс. Тек қана жоғары дәрежелі ішкі мотивациясы жоғары, сын тұрғыдағы тұлға ғана, өздігінен жоғары дәрежедегі маман қатарына жетуі мүмкін. Осы жетістікке жету үшін негізгі роль әдістемелік қызметке бөлінеді.

 Молодежный орта мектебінде 2016-2017 оқу жылы нәтижеге бағдарланған әдістемелік жұмыс ұйымдастырылды, жоспары құрастырылып, іс жүзіне асты. Әдістемелік жұмысты ұйымдастыруда төмендегі бағыттар басшылыққа алынды:

1.Мектеп мүғалімдерінің  біліктілігін көтеру жүйесі, педагогтық  шеберлікті, кәсіптік деңгейін жоғарлатуға бағытталған және педагогтарды шығармашылық потенциалын көтеруді көздейді.

2.Мектептің әдістемелік  қызметін жетілдіру – ол педагогтардың  кәсіптік дамуын қолдауға арналған.

3.Озық тәжірибені оқып  үйрену, тарату.

4.Педагогтардың жаңашыл  қызметтері – мектептің оқыту  үрдісінің сапасын көтеруге және  мұғалімдердің

ғылыми-педагогтық қызметтерін жандандыруға бағытталған.

Мектеп мұғалімдерінің сапалық құрамы: 30 мұғалім қызмет етеді, оның 27 жоғары білімді, 3 орта арнаулы білімді, білімі жоқ мұғалім -0. Жас мамандар-6, зейнеткерлер-1.
 Мектептегі мұғалімдердің сапалық құрамы :
Жоғарғы санатты – 1 - 3 %
Бірінші санатты – 13- 43 %
Екінші санатты - 7– 23 %
Санатсыз - 9 - 30 %
 Жалпы жоғарғы және бірінші санатты қоса алатын болсақ – 46 % сапалық құрам орта есептен жақсы көрсеткішті көрсетіп отыр.
Мектептің әдістемелік жұмысы, мұғалімдердің әдістемелік бірлестіктерінде шоғырланған және мектептің әдістемелік кеңесі арқылы басқарылады.

Бұл жұмыс мектептің негізгі әдістемелік мәселесін іске асыруға бағытталған. Бірақ жетістіктермен қатар жалпы көп мектептерде кездесетін кемшіліктер біздің мектепте жетерлік. Олар мына төмендегідей:

1. Білім сапасы төмен.

2. Оқушылардың өздігінен  білім алу дағдысы бүкіл сыныптарда  қалыптаспаған.

3. Әлі де болса оқушылардың  сабаққа қызығушығы төмен.

4. Оқушылардың және оқытушылардың  бірлескен шығармашылық еңбегінің  болмауы.

5. Білім беру технологияны  оқып – үйреніп отырған мүғалімдер  бар, бірақ сол жаңа технологияны  меңгеріп, өмірге енгізетін, дамытатын мұғалім әлі де болса аз.

Мәселесі: оқу-тәрбие үрдісін білім беру технологиялар негізінде жетілдіру және шығармашылық тұлға шығаруға бағыттау. Мектептің әдістемелік жұмысын басқарудың жағдайын жақсарту мақсатында мектеп

директорының бұйрығына сәйкес мектепте төменгі құрамда әдістемелік кеңес құрылды:

1. Балгушукова А.К. – мектеп  директоры;

2. Амиргожина К.К. – оқу-тәрбие  ісі жөніндегі орынбасары;

3. Алданыш Майрагуль – оқу-тәрбие  ісі жөніндегі орынбасары;

4. Абдуалиева Б.Т. – директордың  тәрбие ісі жөніндегі орынбасары;

5. Жапарова К.К. – гуманитарлық  пәндер ӘБ  жетекшісі;

6. Тетейхан Айжан – жаратылыстану  пәндері ӘБ  жетекшісі;

7. Шарафуллина Г.З. – бастауыш сынып  ӘБ жетекшісі;

8. Айдар Аманжол – технология, АӘД, бейнелеу өнері, дене шынықтыру, музыка пәндері ӘБ жетекшісі;

9. Алданыш Майрагуль –«Жас  мамандар» мектебі жетекшісі.

 Оқу жылының басында кеңестің жұмыс жоспары жасалынды. Тамыз, қараша, қаңтар, мамыр айларында бес отырысы өтті. Төменгі мәселелер қарастырылды:

- 2016-2017 оқу жылының ғылым  негіздерін оқыту жайлы нұсқау  хатпен таныстыру;

- педагогикалық қызметкерлерді  аттестаттау ережелерімен таныстыру;

- оқыту және тәрбиелеу  нәтижелерін мониторингілеу;

- пән апталығының қорытындысы;

- пән ӘБ жұмысы;

- педагогикалық технологияларды  қолдану әдісі арқылы оқушылардың  белсенділігін арттыру;

- интерактивті тақтамен  жұмыс, компьютерлік сауаттылық;

-ҰБТ жаңа форматтағы үлгіні таныстыру туралы;

- білім беру технологиясын  пайдалана  сабақтарда білім сапасын арттыру жолдары;

- аттестациядан өтетін  мұғалімдердің шығармашылық есебі;

- дарынды балалар жұмысының  қорытындысы.

 Мектептің әдістемелік қызметінің негізі – бұл пәнаралық әдістемелік бірлестік. Біздің мектепте 4 әдістемелік бірлестік жұмыс істейді: гуманитарлық пәндер ӘБ; бастауыш сыныптар ӘБ; жаратылыстану пәндер ӘБ; АӘД, дене шынықтыру, бейнелеу өнері, музыка пәндерінің ӘБ.

Әдістемелік бірлестіктің отырыстары өз уақытында өтіп тұрды, бірақ сол отырыста ұстаздардың қолы жеткен табыстары мен жұмыстары талданбады. Онда 2016-2017 оқу жылына арналған мұғалімдердің күнтізбелік жоспары талқыланып, бекітілді. Білім және ғылым министрлігінің әдістемелік нұсқау хатымен таныстырылды. Әдістеме бірлестіктің жылдық жоспары, үйірме, таңдау пәндерінің жоспары талқыланып, бекітілді. Әдістемелік отырыста пән апталығы, пәндік олимпиада материалдарын дайындау, ашық сабақтардың жоспары, дарынды оқушылармен жұмыс, педоқулары тақырыбы, аттестация, курстары жайында және басқа да атқарылатын жұмыстар туралы қаралып, есеп берілді. Сонымен қатар бақылау жүмыстарының, тест қорытындысы туралы мониторинг, сыныптан сыныпқа көшу емтихандарының билеті бекітілді.

 Мұғалімдердің педагогикалық шеберлігін және оқушылардың өнерін, дарынын көрсететін жұмыстың түріне пән апталықтарын өткізу жатады. Оларды өткізу жоспары жылдың басында жасалынады. Пән апталығын өткізудің қорытындысы әдістемелік кеңестің отырысында қарастылырып, әр қайсысына жеке папкалар арналды.

Келесі жылға айтар ұсынысым барлық пән апталықтары бұдан да қызықты, тартымды, мазмұнды өтсе және дәстүрлі емес сабақтарға оқушылар да көбірек қатысса.

 Мектепте әдістемелік жұмысты ұйымдастыруда еңбек жолын жаңа бастаған іс-тәжірибесі аз педагогтарды қолдану мақсатында бағытталған қызмет ерекше маңыздылық атқарады. Іс-тәжрибесі аз жас педагогтар ұзақ үйретуге бағытталған жеке бақылауды және арнайы қолдауды қажет етеді.

2016 жылдың тамыз – қыркүйек  айларында жас мұғалімдерге тәлімгерлер  тағайындалып отырды. «Жас маман» мектебінің жетекшісі болып өзім тағайындалдым. Оқу-әдістемелік  іс-шараларының  жоспарын құрып, міндеттерін жүктедім. Жас мұғалімдер, тәлімгерлер бірге  отырып, жұмыс жоспарын құрып, бекітті. Қазан айында тәлімгерлер іс  жүзінде, жас мұғалімдерге сабақ  жоспарлауға әдістемелік көмек  көрсетті.

Наурыз айында жас мұғалімдердің іс-қағаздарының жүргізілуі тексерілді. Мамыр айында «Жас мамандар» мектебі отырысында жас мамандар жұмысы қорытындыланды.

 Аттестация – педагогикалық біліктіліктің бір бөлігі. Ол мұғалімдердің шеберлігін шыңдап, шығармашылық белсенділігін арттырып, педагогикалық еңбектің жиынтығын көрсетеді. 2016-2017 оқу жылында аттестациядан өту мақсатымен төмендегі мұғалімдер өтініш білдірді.

I біліктілік санатын бекіту:

1. Инкарова Б.А. – биология пәнінің  мұғалімі.

2. Боргуль И.Ф. – химия пәнінің  мұғалімі.

3. Горковская Л.Л – орыс тілі пәнінің мұғалімі.

II біліктілік санатын бекіту:

1. Дидковская В.В. – математика пәнінің мұғалімі;

2. Бахытбек Ансагуль. – қазақ  тілі мен әдебиеті пәнінің  мұғалімі;

3. Балгушукова Ж.О. – математика пәнінің мұғалімі;

4. Балтабаева А.М. -орыс тілі мен әдебиеті пәнінің  мұғалімі;

5. Жумадил Темирбек – технология пәнінің мұғалімі;

6. Безлуцкий Д.В. – география және информатика пәнінің мұғалімі;

7. Акпарова Г.К. – бастауыш сынып мұғалімі;

 Оқу жылы барысында мектепішілік аттестациялау комиссиясының отырысы болып, үш жылғы жасайтын құжаттары дайындалды. Жыл бойы сараптама тобындағы мұғалімдер аттестациядан өтушілердің пән сабақтарына, сыныптан тыс өткізілген іс-шараларына қатысып, бақылау жұмыстарын алып, қорытынды жасап отырды. Наурыз айында бұл мұғалімдердің іс-тәжірибелері шығармашылық есепте жинақталды. Соңғы 28 наурыз 2017 жылғы отырыста бұл мұғалімдердің біліктілік мінездемелері мен есептері тыңдалды.

 Мұғалімдердің кәсіби шеберлігін арттыру үшін институт жанындағы «Өрлеу» біліктілігін арттыру курстарынан өтеді. 2016-2017 оқу жылында институт жанындағы «Өрлеу» біліктілік арттыру курсынан 6 мұғалім: математика, биология, орыс тілі және әдебиеті пәні мұғалім, мектеп директоры, директордың орынбасарлары, дене шынықтыру мұғалімі.

Биылғы жылы мұғалімдердің шығармашылықтарын көтеру барысында көптеген ұстаздарымыз өз тәжірибелерімен бөлісіп отырды.

 **Балгушукова Айслу Кульниязовна** – халықаралық «Инфоурок» олимпиадасына физика пәнінен оқушыларды белсенді дайындағаны үшін І дәрежелі дипломмен және алғыс хатпне марапатталды.

 2017 жылдың 4-6 сәуір аралығында «**WORLDDIDAC ASTANA 2017»** білім жіне кәсіби даярлауға арналған халықаралық технологиялар көрмесі шеңберінде «Иннавациялар білімде» атты практикалық конференциясына қатысып сертификат алды.

 **Мукушева Балшекер Киясовна** – қазан айында өткен республикалық «1000 үздік ашық сабақ» байқауына «Ұлт ұстазы» атты медалмен марапатталып сертификатка ие болды.

 **Ахсанова Салима Анасовна** – халықаралық КИО олимпиадасына қатысып аудандық психологтар арасында үздік нәтижемен марапатталды.

 **Тетейхан Айжан** - қазан айында өткен республикалық «1000 үздік ашық сабақ» байқауына «Ұлт ұстазы» атты медалмен марапатталып сертификатқа ие болды.

 **Инкарова Бактыгуль Арыстановна** – «Қазақстан ұстаздары» атты республикалық олимпиадаға биология пәнінен балаларды жоғары деңгейде дайындағаны үшін ІІ дәрежелі дипломмен, kazbilim-edu.kz. ұстаздарға арналған танымдық – әдістемелік сайтына «Тізбектелген сабақтар топтамасына бағдарламаның-бір модулінің қолданылғаны жайлы рефлексивті есеп» тақырыбында ашық сабақ жариялағаны үшін сертификатпен марапатталды. Халықаралық қашықтық олимпиадаға биология пәнінен «Солнечный свет» сайтында «Жерде өмірдің дамуы» атты

мақаласын жариялап І дәрежелі дипломмен марапатталды.

 **Боргуль Игор Федорович** - «Қазақстан ұстаздары» атты республикалық олимпиадаға биология пәнінен балаларды жоғары деңгейде дайындағаны үшін І дәрежелі дипломмен, kazbilim-edu.kz. ұстаздарға арналған танымдық – әдістемелік сайтына «Тізбектелген сабақтар топтамасына бағдарламаның-бір модулінің қолданылғаны жайлы рефлексивті есеп» тақырыбында ашық сабақ жариялағаны үшін сертификатпен марапатталды. Халықаралық қашықтық олимпиадаға биология пәнінен «Солнечный свет» сайтында «Здоровый образ жизни», «Химическое элементы» атты мақалаларын және Қауіпсіздік ережелері бойынша жоспарларын жариялап І дәрежелі дипломмен марапатталды.

 **Балгушукова Жанна Оразовна** – халықаралық «Инфоурок» сайтында өзінің жеке сайтын ашқандығын және осы сайтта өз әдістемелік жұмыстарын жариялағаны үшін сетификат беріліп, халықаралық «Инфоурок» олимпиадасына математика пәнінен оқушыларды белсенді дайындағаны үшін І дәрежелі дипломмен және алғыс хатпен марапатталды. «Қазақстан ұстаздары» атты республикалық олимпиадаға математика пәнінен балаларды жоғары деңгейде дайындағаны үшін ІІІ дәрежелі дипломмен марапатталды.

 **Балгушукова Жанна Оразовна** – Ақмола облысы бойынша педагогикалық қызметкерлердің біліктілігін арттыру институты өткізген ҮІІ Халықаралық білім беру жүйесіндегі педагогикалық инновациялар Жәрмеңкесіне алгебра пәнінен тест жұмысын дайындап апарғаны үшін сертификатпен марапатталды.

 **Дидковская Варвара Владимировна** – халықаралық «Инфоурок» сайтында өзінің жеке сайтын ашқандығын және осы сайтта өз әдістемелік жұмыстарын жариялағаны үшін сетификат беріліп, халықаралық «Инфоурок» қашықтық олимпиадасына математика пәнінен оқушыларды белсенді дайындағаны үшін І дәрежелі дипломмен және алғыс хатпен марапатталды. Халықаралық қашықтық олимпиадаға биология пәнінен «Солнечный свет» сайтында «Математическая вселенная» атты мақаласын жариялап І дәрежелі дипломмен марапатталды.

 **Жумадил Амирбек** – «Жаратылыстану-ғылыми цикл пәндері бойынша мектеп бітірушілерді қорытынды аттестаттауға дайындау технологиясы» тақырыбында облыстық аймақтық семинарға белсене қатысқаны үшін сертификат берілді.

 **Сакипова Айман Белгібайқызы** – мемлекттік тілді үйреніп жатқан өзге ұлт өкілдерінің 9-11 сынып оқушылары арасындағы шығармашылық конкурсына оқушыларды даярлауда қол жеткізген ерекше жетістігі үшін аудандық білім бөлім басшысы алғыс хатпен марапаттап облыстық конкурсқа қатысып оқушысы ІІ орынға ие болып келді.

 **Алданыш Майрагуль** – мемлекттік тілді үйреніп жатқан өзге ұлт өкілдерінің 9-11 сынып оқушылары арасындағы шығармашылық конкурсына оқушыларды даярлауда қол жеткізген ерекше жетістігі үшін аудандық білім бөлім басшысы алғыс хатпен марапаттады.

 2017 жылдың 4-6 сәуір аралығында «**WORLDDIDAC ASTANA 2017»** білім жіне кәсіби даярлауға арналған халықаралық технологиялар көрмесі шеңберінде «Иннавациялар білімде» атты практикалық конференциясына қатысып сертификат алды.

 **Горьковская Любовь Лэмовна** - халықаралық КИО қашықтық олимпиадасына қатысып орыс тілі пәнінің мұғалімдері арасында ІІІ дәрежелі дипломмен, жалпы Қазақстан педагогтары арасындағы қашықтық олимпиадасында орыс тілінен ІІІ дәрежелі дипломмен және орыс әдебиетінен ІІ дәрежел дипломмен, «Қазақстан ұстаздары» атты республикалық олимпиадаға орыс тілі пәнінен балаларды жоғары деңгейде дайындағаны үшін І дәрежелі дипломмен марапатталды.

 **Бахытбек Ансагуль** – халықаралық КИО қашықтық олимпиадасына қатысып аудандық қазақ тілі мұғалімдері арасында үздік көрсеткішпен марапатталды.

 **Жапар Айгерим Еркешқызы -** халықаралық «Интолимп» қашықтық олимпиадасына ағылшын тілі пәнінен оқушыларды белсенді дайындағаны үшін сертифиактпен және алғыс хатпен марапатталды.

 **Балгушукова Жанна Оразовна, Безлуцский Димитрий Владимирович, Дидковская Варвара Владимировна, Жапар Айгерім Еркешқызы, Жумадил Амирбек, Каниз Ерханат** – «Педагогтардың БАҚ-пен жұмыс жасауы» атты тренингінен өткені үшін сертификаттар берілді.

 Зеренді аудан мектептерінің ұстаздары арасындағы **«Көңілді тапқырлар клубы»** сайысында белсенділік танытқаны үшін біздің мектептің «Smaile» командасы мадақталып келді.

 Облыстық **«Екі жұлдыз»** байқауына мектебіміздің аға тәлімгері Билеухан Нурбол мен 3 «А» сынып оқушысы Сабитова Айдана екеуі «Көк тудың желбірегені» әнін орындап «Үйлесімді жұп» номинациясымен марапатталып келді.

 Астана қаласында өткен халықаралық «**Биоинформатика және Синергетика**» технологиясы бойынша оқу семинарына мектеп директоры Балгушукова Айслу Кульниязовна, Амиргожина Кулжан Кайрловна, Каниз Ерханат, Балтабаева Айгуль Мерекеевналар қатысып келді.

 Дарынды балаларды анықтау мәселесі, бұл білім беру ұйымдарындағы балалардың танымдық және тұлғалық дамуы үшін жағдайлар жасау оларды жан-жақты дамыту болып табылады. Біздің мектебімізде дарынды балалармен жұмыс міндеттері төмендегідей:

- оқушының тұлғалық және  танымдық қабілетін дамыту;

- оқушыларға қосымша сабақтар  ұйымдастыру, білімдерін жетекшілер  көмек беру арқылы жетілдіру;

- пәнаралық сабақтастық  арқылы басты мәселеге назар  аудару;

- сабақтан тыс қоғамдық  жұмыстардың маңызын арттыру.

 2016 жылдың қарашасында біздің мектепте 8-11сыныптар аралығында аймақтық  мектепішілік  пән олимпиадасы өткізілді. Атап  өтетін болсақ: қазақ тілі және  әдебиеті, орыс тілі және әдебиеті, ағылшын тілі, математика, физика, география, биология, химия, тарих.

 Осы мектептен 12 оқушы аймақтық олимпиадаға қатысты.Оның ішінде 4 оқушы аудандық кезеңге өтті. Өткізілген аудандық олимпиадаға 4 оқушы қатысты. Төмендегі тізімдегі оқушылар жүлделі орындарға ие болды:

1.Попович Инна, қазақ тілі  тілі және әдебиеті (орыс сыныптарында) –

 **ІІ  орын,** пән мұғалімі Сакипова А.Б..

2. Рахимова Лейла, биология **– І орын**, пән мұғалімі  Боргуль И.Ф.

 Облыстық пәндер олимпиадасына Рахимова Лейла биология пәнінен қатысып келді.

 Біздің мектебіміздегі оқушылар үнемі әр түрлі интеллектуалдық марафондарға қатысып отырады. Интеллектуалдық ойындар оқушылардың ой-өрісін кеңейтіп, ойлау қабілетін дамытып, байытады. 2016 жылдың қазанында 3-10 сынып оқушылары арасында өткен халықаралық **«Русский медвеженок»** интеллектуалдық марафонға 17 оқушы қатысты. Штаутынгер Яна мен Попович Инна ІІ орын иеленсе, Приблагина Евгения мен Дидковская Ирина ІІІ орын иеленді, қалғандары сертификатпен марапатталды.

 Мектебіміздің оқушылары Қазақстан Республикасы Тәуелсіздігінің 25 жылдығына арналған **аудандық КВН** фестиваліне қатысып ІІІ орынға ие болып келді.

 Халықаралық **КИО** қашықтық олимпиадасына психологиядан 11 «Б» - сынып оқушылары Поапович Инна ІІІ орын, Рахимова Лейла қатысқаны үшін сертификатпен марапатталды, қазақ тілі пәнінен 10 «А»- сынып оқушысы Акимова Ақжан қатысқаны үшін марапаттады.

 Халықаралық қашықтық «**Солнечный свет**» олимпиадасына математика пәнінен 5 «б»-сынып оқушысы Акпарова Саида, 7 «б» -сынып оқушысы Дидковская Ирина мен Кокина Алиналар, химия пәнінен 11 «Б»- сынып Оқушылары Попович Инна мен Рахимова Лейла қатысып І дәрежелі дипломдармен марапатталды.

 Халықаралық қашықтық «**Инфоурок»** олимпиадасына физика пәнінен 7 «б» -сынып оқушысы Дидковская Ирина, Кокина Алина І орын, Лямкин Артур ІІІ орын, 9 «А» сынып оқушысы Сағатбай Абылай І орын, 10 «Б» сынып оқушысы Шарафуллина Ильмира І орындарға ие болды.

 Халықаралық қашықтық **«Инфоурок»** олимпиадасына математика пәнінен 7 «А» -сынып оқушысы Рахметова Зейнель-ІІІ орын, Қапез Қанағат-ІІ орын, Андержанова Радмила, 5 «А» сынып оқушысы Сакенов Алибек, 8 «А» сынып оқушылары Мырзабек Назым, Үсен Болатбек, Бакешова Асия, Темирбек Аружандар, 6 «А» сынып оқушысы Ұзынмылтық Асылжандар қатысып дипломдар мен сертификаттарға ие болды.

 Халықаралық қашықтық **«Интолимп»** олимпиадасына ағылшын тілі пәнінен 7 «А» -сынып оқушысы Рахметова Зейнель-ІІ дәрежелі диплом, 3 «А» сынып оқушысы Жұмаділ Аягөз бен Сабитова Аидана І дәржелі дипломға, 9 «А» сынып оқушысы Иманаленова Динара ІІІ дәрежелі диплом, 7 «Б» сынып оқушысы Штаутынгер Виолетта ІІ дәрежелі дипломға ие болды.

 Халықаралық **«Орфотека»** сайысына орыс тілінен Глушков Гордей, Приблагина Евгения, Штаутынгер Яналар қатысып сертификаттармен марапатталды.

Халықаралық **«Языкознание»** сайысына орыс тілінен Глушков Гордей, Акпарова Саида, Штаутынгер Яналар қатысып сертификаттармен марапатталды.

 Аудандық **«Би олимп»** сайысына кіші буын оқушылары арасынан біздің мектептен «Нұр -Ай» би тобы өз өнерлерін көрсетіп ІІ орын иеленіп келді.

 Қазақстан Республикасының Қарулы Күштеріне 25 жыл толуына байланысты аймақтық мектептер арасында өткізілген **«Жас сарбаз»** атты әскери-спорттық ойынға қатысып Насылбеков Ануар ІІ орын, Землянский Владимир мен Молдабек Балғынбек қатысқаны үшін марпатталып, Шарафуллина Илмира «Мерген» атағына, Приблагина Евгения «Автоматты жартылай бұзып-жинауда» үздік өнер көрсеткені үшін марпатталды.

ӘБ жетекшісі: Алданыш Майрагуль